title: 2013/570/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/209

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2011
   (2013/570/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għas-Sustanzi Kimiċi għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill (4) li jistabbilixxi Aġenzija Ewropea għas-Sustanzi Kimiċi, u b’mod partikolari l-Artikolu 97 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0097/2013),

               1.

               Jagħti l-kwittanza lid-Direttur Eżekuttiv tal-Aġenzija Ewropea għas-Sustanzi Kimiċi għall-implimentazzjoni tal-baġit tal-Aġenzija għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għas-Sustanzi Kimiċi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 73.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 396, 30.12.2006, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ewropea għas-Sustanzi Kimiċi għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2011, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 – C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 1907/2006 (4) tal-Parlament Ewropew u tal-Kunsill li jistabbilixxi Aġenzija Ewropea għas-Sustanzi Kimiċi, u b’mod partikolari l-Artikolu 97 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0097/2013),

                  A.

                  billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali tal-Aġenzija Ewropea għas-Sustanzi Kimiċi (“l-Aġenzija”) għas-sena finanzjarja 2011 huma affidabbli u li l-operazzjonijiet li jaqgħu taħthom huma legali u regolari,

                  B.

                  billi fl-10 ta’ Mejju 2012, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2010 (6), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              enfasizza li l-Aġenzija taħdem b’approprjazzjonijiet li mhumiex disassoċjati bejniethom fit-Titoli kollha tagħha, u għalhekk mhuwiex realistiku li wieħed jistenna li l-operazzjonijiet kollha bbaġitjati għal sena kalendarja waħda jkunu kemm impenjati u kemm imħallsa fl-istess sena baġitarja, speċjalment għan-nefqa operazzjonali bħal dik fuq il-proġetti (eż. l-iżvilupp tas-sistemi tal-IT);

                              —

                              stieden lill-Aġenzija ttejjeb l-ippjanar tal-attivitajiet u l-proġetti tar-riżorsi umani tagħha meta tkun se tistabbilixxi l-Programm ta’ Ħidma Annwali tagħha,

                              —

                              laqa’ l-istabbiliment mill-Aġenzija ta’ unità separata għar-reġistrazzjoni u għat-tressiq, kif ukoll ta’ task force ta’ kontinġenza,

                              —

                              stieden lill-Aġenzija tirrispetta metodoloġija stretta minn fuq ‘l isfel/minn isfel għal fuq għal rappurtar u prinċipji ċari ta’ gwida sabiex jiġu definiti indikaturi u għodda relevanti li għandhom jintużaw,

                  C.

                  billi skont ir-rapport tal-Qorti tal-Awdituri, il-baġit globali tal-Aġenzija għas-sena finanzjarja 2011 kien ta’ EUR 93 200 000 meta mqabbel ma’ EUR 75 500 000 fl-2010, li jfisser żieda ta’ 23,44 %;

                  D.

                  billi matul is-sena finanzjarja 2011, l-Aġenzija operat bħala aġenzija awtoffinanzjata u ma rċevietx sussidju rimborsabbli mill-Kummissjoni;

         Il-ġestjoni baġitarja u finanzjarja

                  1.

                  Jirrikonoxxi mir-rapport annwali tal-attività (AAR) tal-Aġenzija għall-2011, li f’konformità mar-Regolament (KE) Nru 1907/2006, l-Aġenzija hija finanzjata permezz ta’ miżati mħallsa mill-industrija għal reġistrazzjonijiet ta’ sustanzi kimiċi, u possibbilment minn sussidju tal-Unjoni kif imsemmi fl-Artikolu 185 tar-Regolament Finanzjarju;

                  2.

                  Jieħu nota li fl-2011, l-Aġenzija ġiet effettivament iffinanzjata għalkollox permezz ta’ dħul minn miżati u ma rċeviet l-ebda sussidju mill-Unjoni; jinnota, madanakollu, li l-Aġenzija ġiet sostenuta mill-Unjoni b’ammont ta’ EUR 500 000 biss mill-Kummissjoni (Direttorat Ġenerali tal-Ambjent) bħala kumpens kuntrattwali għat-twettiq ta’ ċerti attivitajiet preparatorji għar-Regolament li jmiss (UE) Nru 528/2012 tal-Parlament Ewropew u tal-Kunsill (7) dwar prodotti bijoċidali;

                  3.

                  Jinnota li l-approprjazzjonijiet ta’ pagament baġitarji inizjali għall-2011, kif ġew konklużi mill-Bord Amministrattiv f’Diċembru 2010, ammontaw għal EUR 99 800 000;

                  4.

                  Jinnota mill-AAR li fl-2010, l-Aġenzija rċeviet sussidju ta’ bilanċjar ta’ EUR 36 000 000 reġistrat bħala passiv ta’ qabel il-finanzjament mill-Kummissjoni; jinnota, barra minn hekk, li l-ammont ġie rimborsat bis-sħiħ lill-Kummissjoni fl-2011 peress li ntlaħaq il-livell għoli previst ta’ dħul proprju tal-Aġenzija ġġenerat mill-miżati;

                  5.

                  Jirrikonoxxi li fl-2011, il-Bord Amministrattiv adotta żewġ baġits emendatorji, kif ġej:

                              —

                              l-ewwel baġit emendatorju żied id-dħul bl-ammont żejjed li rriżulta mill-2010 b’EUR 280 565 807,25; jinnota li daħħal ukoll l-ammont ta’ EUR 500 000 fuq dħul assenjat għall-kuntratt ta’ servizz stabbilit bejn l-Aġenzija u d-DĠ Ambjent għall-ħidma preparatorja għar-Regolament (UE) Nru 528/2012;

                              —

                              it-tieni baġit emendatorju naqqas l-infiq tal-baġit b’EUR 7 142 500 (7 %);

                  6.

                  Josserva mill-AAR li r-rata ta’ eżekuzzjoni tal-baġit għall-2011 kienet 96 %;

         Impenji u pagamenti

                  7.

                  Jirrikonoxxi mill-AAR li l-ammont totali ta’ riporti ta’ approprjazzjonijiet ta’ impenn u ta’ pagament kien ta’ EUR 14 421 314,76, li jirrappreżenta 16,2 % tal-impenji stabbiliti; jistieden lill-Aġenzija tinforma lill-awtorità ta’ kwittanza bl-azzjonijiet li ttieħdu sabiex dak in-nuqqas jiġi indirizzat peress li l-livell ta’ riporti huwa eċċessiv u jistona mal-prinċipju baġitarju tal-annwalità;

                  8.

                  Jieħu nota mill-AAR li l-baġit adottat għat-Titolu I fl-2011 (EUR 54 508 000) ġie miżjud permezz ta’ trasferimenti mit-Titolu III b’4,25 % (EUR 2 316 781,90), li minnhom l-ammont ta’ EUR 2 005 138,33 kien relatat mal-infiq għall-persunal; jinnota, barra minn hekk, li bħala riżultat, ir-rata ta’ eżekuzzjoni għat-Titolu I laħqet 99,16 %;

                  9.

                  Jinnota li l-ammont totali ta’ EUR 1 758 060,98 ġie kanċellat mill-ammont totali ta’ EUR 12 254 740,59 f’approprjazzjonijiet ta’ impenn u ta’ pagament li ġew riportati mill-baġit 2010;

                  10.

                  Jilqa’ l-isforzi tal-Aġenzija biex ittejjeb l-ippjanar u l-monitoraġġ tar-riżorsi u l-fatt li introduċiet linji gwida għall-Aġenżija kollha biex jitrawwen il-prinċipju ta’ annwalità; jirrikonoxxi, b’mod partikolari, li l-Aġenzija rnexxielha tnaqqas r-rata ta’ riporti minn 29 % fl-2009 għal 17 % fl-2010 u għal 16,2 % fl-2011;

         Is-sistemi ta’ sorveljanza u kontroll

                  11.

                  Jirrikonoxxi mir-rapport tal-Qorti tal-Awdituri li r-riżultati tal-aħħar inventarju fiżiku li sar fl-2011 juru diversi nuqqasijiet, b’mod notevoli fir-rigward tal-proporzjon baxx ta’ assi tat-Teknoloġija tal-Informatika u l-Komunikazzjoni (ICT) li ġew iċċekkjati f’termini ta’ valur; jinnota, madanakollu, li mhu qed titħaddem l-ebda politika formali dwar l-inventarju ta’ assi fissi; jistieden lill-Aġenzija tinforma l-awtorità ta’ kwittanza bl-azzjonijiet li saru għall-implimentazzjoni ta’ politika formali dwar l-inventarju ta’ assi fissi;

                  12.

                  Jinnota li l-Aġenzija rreġistrat spejjeż relatati ma’ proġetti ICT li diġà qegħdin jintużaw bħala infiq minflok ma rrikonoxxiethom bħala assi fissi; jinnota wkoll li l-politika mistennija li tiġi formalizzata u approvata formalment fl-ewwel kwart tal-2013; jistieden lill-Aġenzija tinforma lill-awtorità ta’ kwittanza bl-istatus ta’ dik il-politika;

         Proċeduri ta’ reklutaġġ

                  13.

                  Jinnota li l-Qorti tal-Awdituri identifikat nuqqasijiet fil-proċeduri ta’ reklutaġġ; għalhekk, jistieden lill-Aġenzija tinforma lill-awtorità ta’ kwittanza dwar l-azzjonijiet li ttieħdu s’issa sabiex dak in-nuqqas jiġi indirizzat; iqis li wħud mid-dispożizzjonijiet tar-Regolamenti tal-Persunal jistgħu jkunu ta’ piż amministrattiv konsiderevoli; għalhekk iħeġġeġ lill-Kummissjoni tippermetti ċertu livell ta’ simplifikazzjoni skont l-Artikolu 110 tar-Regolamenti tal-Persunal fir-rigward tal-aġenziji;

                  14.

                  Jinnota mill-AAR li l-Aġenzija baqgħet tattira persunal bi kwalifiki għoljin, fejn 88 membru ġdid tal-persunal inħatru fl-2011, li rriżulta fl-ikkompletar ta’ 98 % tal-pjan ta’ stabbiliment tal-Aġenzija;

                  15.

                  Jirrikonoxxi li mill-31 ta’ Diċembru 2011, in-numru totali ta’ pożizzjonijiet okkupati minn aġenti temporanji kien ta’ 441 minn 456 pożizzjoni disponibbli u 101 aġenti kuntrattwali u esperti nazzjonali ssekondati ġew impjegati sa tmiem l-2011; jinnota li n-numru totali ta’ pożizzjonijiet okkupati minn aġenti kuntrattwali kien ta’ 62 u n-numru totali ta’ impjegati oħra kien ta’ 46 (esperti nazzjonali ssekondati, interims, apprendisti);

                  16.

                  Se jimmonitorja mill-qrib il-proċeduri mtejba ta’ reklutaġġ u l-proċeduri ta’ selezzjoni li daħħlu fis-seħħ fl-aħħar sena; iqis li l-applikazzjoni sħiħa tar-regoli u l-proċeduri hija neċessità biex tiġi żgurata l-aħjar reputazzjoni tal-Aġenzija;

         Kunflitt ta’ interessi

                  17.

                  Jilqa’ l-fatt li l-Qorti tal-Awdituri wettqet awditu, li kellu l-għan li jevalwa l-politiki u l-proċeduri għall-ġestjoni ta’ sitwazzjonijiet ta’ kunflitt ta’ interess, għal erba’ Aġenziji Ewropej, inkluża l-Aġenzija, u ppreżentat ir-riżultati tal-awditu fir-rapport Speċjali tal-Qorti tal-Awdituri Nru 15/2012;

                  18.

                  Jiddispjaċih li skont is-sejbiet tal-Qorti tal-Awdituri, fil-ħin li tlestiet il-ħidma fuq il-post (Ottubru 2011), il-ġestjoni min-naħa tal-Aġenzija tas-sitwazzjonijiet ta’ kunflitt ta’ interess ma kinitx adegwata; barra minn hekk, il-politiki tal-Aġenzija għall-immaniġġjar tal-kunflitt ta’ interess ma kinux kompluti, id-dikjarazzjonijiet ta’ interess la ġew skrinjati u lanqas ippubblikati iżda ġew issiġillati u t-taħriġ dwar il-kunflitt ta’ interess kien nieqes;

                  19.

                  Jinnota li l-Aġenzija ħadet numru ta’ passi wara l-awditu tal-Qorti tal-Awdituri, b’mod partikolari:

                              —

                              politika tal-Aġenzija għall-ġestjoni ta’ kunflitti ta’ interess potenzjali, adottata f’Settembru 2011,

                              —

                              mudell ġdid u aktar dettaljat għal dikjarazzjonijiet ta’ interess,

                              —

                              gwida ġdida għall-ikkompletar ta’ dikjarazzjonijiet ta’ interessi, adottatata f’Novembru 2011,

                              —

                              pubblikazzjoni ta’ dikjarazzjonijiet ta’ interess tal-maniġers tal-Aġenzija fuq il-websajt tagħha minn Jannar 2012,

                              —

                              kumitat konsultattiv dwar kunflitti ta’ interess stabbilit f’Ġunju 2012, b’laqgħa kostitwenti f’Awwissu 2012,

                              —

                              kodiċi ta’ kondotta għall-membri tal-Bord Amministrattiv, adottat f’Marzu 2012,

                              —

                              kriterji ta’ eliġibbiltà provviżorja għall-korpi tal-Aġenzija, adottati f’Settembru 2012,

                              —

                              regoli ta’ implimentazzjoni dwar il-prevenzjoni tal-kunflitti ta’ interess u dwar l-ipproċessar ta’ informazzjoni dwar kunflitti potenzjali ta’ interess tal-persunal tal-Aġenzija, adottati f’Ġunju 2012 u Ottubru 2012 rispettivament,

                              —

                              gwida għall-maniġers dwar il-prevenzjoni ta’ kunflitti ta’ interess, inklużi kriterji konkreti ta’ valutazzjoni, adottati f’Novembru 2012,

                              —

                              linji gwida riveduti dwar rigali u ospitalità għall-persunal, adottati f’Diċembru 2012;

                        iħeġġeġ lill-Aġenzija tkompli taġixxi fuq ir-rakkomandazzjonijiet tal-Qorti tal-Awdituri sabiex tipprevjeni kunflitt ta’ interessi fost l-istrutturi governattivi u operazzjonali varji tagħha u tirrapporta lill-awtorità ta’ kwittanza dwar l-implimentazzjoni tal-politiki u l-proċeduri msemmija hawn fuq, kif ukoll dwar kwalunkwe żvilupp ulterjuri fir-rigward tal-ġestjoni tal-kunflitti ta’ interess;

                  20.

                  Jistieden lill-Aġenzija tintroduċi fir-rapporti annwali tal-attività tagħha taqsima speċjali li tiddeskrivi l-azzjonijiet meħuda għall-prevenzjoni u l-immaniġġjar tal-kunflitt ta’ interessi, li għandha tinkludi, inter alia:

                              —

                              in-numru ta’ każijiet ta’ kunflitt ta’ interessi vverifikati,

                              —

                              in-numru ta’ każijiet ta’ “revolving door”,

                              —

                              il-miżuri li ttieħdu f’kull kategorija ta’ każijiet,

                              —

                              in-numru ta’ proċeduri ta’ ksur ta’ fiduċja mnedija u l-eżiti tagħhom,

                              —

                              is-sanzjonijiet applikati;

                  21.

                  Jirrimarka li d-dikjarazzjonijiet ta’ interess tal-membri kollha tal-Bord Amministrattiv huma disponibbli fuq il-websajt tal-Aġenżija għall-kuntrarju ta’ xi curriculum vitae tal-membri tal-Bord Amministrattiv; jistieden lill-Aġenzija tinforma lill-awtorità ta’ kwittanza dwar il-progress li sar fir-rigward ta’ din il-kwistjoni, kemm jista’ jkun malajr;

                  22.

                  Jirreferi, fir-rigward tal-kummenti l-oħra li jakkumpanjaw din id-Deċiżjoni ta’ kwittanza, li huma ta’ natura orizzontali, għar-riżoluzzjoni tiegħu tas-17 ta’ April 2013 (8) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 73.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 396, 30.12.2006, p. 1

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 192.

         (7)  ĠU L 167, 27.6.2012, p. 1.

         (8)  Testi adottati, P7_TA(2013)0134 (Ara paġna 374 ta' dan il-Ġurnal Uffiċjali).


title: Deċiżjoni tal-Kumitat Politiku u ta' Sigurtà (PESK) 2015/317 tal- 24 ta' Frar 2015 dwar l-aċċettazzjoni ta' kontribut ta' Stat Terz għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (ATALANTA/2/2015)

text:
               27.2.2015

               MT

               Il-Ġurnal Uffiċjali tal-Unjoni Ewropea

               L 56/75

         DEĊIŻJONI TAL-KUMITAT POLITIKU U TA' SIGURTÀ (PESK) 2015/317
   tal-24 ta' Frar 2015
   dwar l-aċċettazzjoni ta' kontribut ta' Stat Terz għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (ATALANTA/2/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 10 tagħha,
   Wara li kkunsidra d-Deċiżjoni tal-Kumitat Politiku u ta' Sigurtà ATALANTA/3/2009 tal-21 ta' April 2009 dwar l-istabbiliment tal-Kumitat ta' Kontributuri għall-operazzjoni militari tal-Unjoni Ewropea bi ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (2009/369/PESK) (2),
   Billi:

               (1)

               Skont l-Artikolu 10(2) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu d-deċiżjonijiet rilevanti dwar l-aċċettazzjoni tal-kontributi proposti minn Stati terzi.

               (2)

               Fid-29 ta' April 2014, il-KPS adotta d-Deċiżjoni ATALANTA/2/2014 (3) li emendat id-Deċiżjoni ATALANTA/3/2009.

               (3)

               Wara r-rakkomandazzjoni dwar kontribut mill-Kolombja mill-Kmandant tal-Operazzjoni tal-UE fl-24 ta' Ottubru 2014 u l-parir mill-Kumitat Militari tal-Unjoni Ewropea fit-22 ta' Jannar 2015, il-kontribut mill-Kolombja għandu jiġi aċċettat.

               (4)

               Il-parteċipazzjoni tal-Kolombja hija soġġetta għad-dħul fis-seħħ tal-Ftehim bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet (4), iffirmat fil-5 ta' Awwissu 2014.

               (5)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   1.   Il-kontribut mill-Kolombja għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) huwa aċċettat u huwa meqjus bħala sinifikanti.
   2.   Il-Kolombja hi eżentata minn kontribuzzjonijiet finanzjarji għall-baġit tal-Atalanta.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta' Frar 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 301, 12.11.2008, p. 33.

      (2)  ĠU L 112, 6.5.2009, p. 9.

      (3)  Deċiżjoni tal-Kumitat Politiku u ta' Sigurtà ATALANTA/2/2014 tad- 29 ta' April 2014 dwar l-aċċettazzjoni ta' kontribut ta' Pajjiż Terz għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li temenda d-Deċiżjoni ATALANTA/3/2009 (2014/244/PESK) (ĠU L 132, 3.5.2014, p. 63).

      (4)  ĠU L 251, 23.8.2014, p. 8


title: Deċiżjoni tal-Kummissjoni tat- 28 ta’ Ġunju 2013 li taħtar il-membri u s-sostituti tal-Kumitat għal Terapiji Avvanzati biex jirrappreżentaw lill-kliniċisti u lill-assoċjazzjonijiet tal-pazjenti  Test b’relevanza għaż-ŻEE

text:
               29.6.2013

               MT

               Il-Ġurnal Uffiċjali tal-Unjoni Ewropea

               C 187/9

         DEĊIŻJONI TAL-KUMMISSJONI
   tat-28 ta’ Ġunju 2013
   li taħtar il-membri u s-sostituti tal-Kumitat għal Terapiji Avvanzati biex jirrappreżentaw lill-kliniċisti u lill-assoċjazzjonijiet tal-pazjenti
   (Test b’relevanza għaż-ŻEE)
   2013/C 187/08
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 726/2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (1), u b’mod partikolari l-Artikolu 21(1) tiegħu,
   Billi:

               (1)

               Ir-Regolament (KE) Nru 1394/2007 jistabbilixxi regoli speċifiċi li jikkonċernaw l-awtorizzazzjoni, is-sorveljanza u l-farmakoviġilanza ta’ prodotti mediċinali ta' terapija avvanzata. L-Artikolu 20 ta’ dan ir-Regolament jistabbilixxi li għandu jitwaqqaf Kumitat għal Terapiji Avvanzati fi ħdan l-Aġenzija Ewropea tal-Mediċini.

               (2)

               Is-subparagrafu (c) tal-Artikolu 21(1) tar-Regolament (KE) Nru 1394/2007 jistabbilixxi li l-Kumitat għal Terapiji Avvanzati għandu jinkludi żewġ membri u żewġ sostituti maħtura mill-Kummissjoni, fuq bażi ta' sejħa pubblika għal espressjonijiet ta' interess u wara li jikkonsulta l-Parlament Ewropew, u dan sabiex jirrappreżentaw lill-kliniċisti.

               (3)

               Is-subparagrafu (d) tal-Artikolu 21(1) tar-Regolament (KE) Nru 1394/2007 jistabbilixxi li l-Kumitat għal Terapiji Avvanzati għandu jinkludi żewġ membri u żewġ sostituti maħtura mill-Kummissjoni, fuq bażi ta' sejħa pubblika għal espressjonijiet ta' interess u wara li jikkonsulta l-Parlament Ewropew, u dan sabiex jirrappreżentaw lill-assoċjazzjonijiet tal-pazjenti.

               (4)

               Skont l-Artikolu 21(3) tar-Regolament (KE) Nru 1394/2007, il-membri u s-sostituti tal-Kumitat għal Terapiji Avvanzati għandhom jinħatru għal perjodu ta’ tliet snin. Il-mandat tal-membri u s-sostituti maħtura fl-2009 skada u għalhekk saret sejħa ġdida fl-2012.

               (5)

               Skond l-Artikolu 21(1) tar-Regolament (KE) Nru 1394/2007, saret sejħa pubblika għal espressjonijiet ta' interess mill-Kummissjoni. Il-Parlament Ewropew ġie kkonsultat ukoll dwar ir-riżultati tal-valutazzjoni tal-applikazzjonijiet li waslu.

         ADOTTAT DIN ID-DEĊIŻJONI:
   Artikolu 1
   Dawn li ġejjin huma b’hekk maħtura membri u sostituti tal-Kumitat għal Terapiji Avvanzati biex jirrappreżentaw lill-kliniċisti għal terminu ta’ tliet snin, mill-1 ta’ Lulju 2013:

               —

               Pieter DOEVENDANS (Membru) u Esteve TRIAS (Sostitut);

               —

               Bernd GÄNSBACHER (Membru) u Ramadan JASHARI (Sostitut).

         Artikolu 2
   Dawn li ġejjin huma b’hekk maħtura membri u sostituti tal-Kumitat għal Terapiji Avvanzati biex jirrappreżentaw lill-assoċjazzjonijiet tal-pazjenti għal terminu ta’ tliet snin, mit-1 ta’ Lulju 2013:

               —

               Michele LIPUCCI DI PAOLA (Membru) u Monica ENSINI (Sostitut);

               —

               Kieran BREEN (Membru) u Mariette DRIESSENS (Sostitut).

      Magħmul fi Brussell, it-28 ta’ Ġunju 2013.

            Għall-Kummissjoni

         Tonio BORG

            Membru tal-Kummissjoni

      (1)  ĠU L 136, 30.4.2004, p. 1.


Avviż Legali Importanti

|

32003D0254

Id-Deċiżjoni tal-Kunsill tad-19 ta' Diċembru 2002 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Istati Uniti ta' l-Amerika rigward il-modifika tal-konċessjonijiet fir-rigward taċ-cereali msemmija fl-Iskeda KE CXL anness mal-GATT 1994

Official Journal L 095 , 11/04/2003 P. 0040 - 0044 CS.ES Chapter 11 Volume 46 P. 173  - 173 ET.ES Chapter 11 Volume 46 P. 173  - 173 HU.ES Chapter 11 Volume 46 P. 173  - 173 LT.ES Chapter 11 Volume 46 P. 173  - 173 LV.ES Chapter 11 Volume 46 P. 173  - 173 MT.ES Chapter 11 Volume 46 P. 173  - 173 PL.ES Chapter 11 Volume 46 P. 173  - 173 SK.ES Chapter 11 Volume 46 P. 173  - 173 SL.ES Chapter 11 Volume 46 P. 173  - 173

		Id-Deċiżjoni tal-Kunsilltad-19 ta' Diċembru 2002dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Istati Uniti ta' l-Amerika rigward il-modifika tal-konċessjonijiet fir-rigward taċ-cereali msemmija fl-Iskeda KE CXL anness mal-GATT 1994(2003/254/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien ma' l-ewwel sentenenza ta' l-ewwel sub-paragrafu ta' l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Fis-26 ta' Lulju 2002, il-Kunsill awtorizza lill-Kummissjoni sabiex tibda n-negozjati taħt l-Artikolu XXVIII tal-GATT 1994 bil-ħsieb li timmodifika ċerti konċessjonijiet għaċ-cereali. Għaldqastant, il-Komunità Ewropea nnotifikat lill-WTO fis-26 ta'Lulju 2002 dwar l-intenzjoni tagħha biex timmodifika ċerti konċessjonijiet fl-Iskeda KE CXL.(2) In-Negozjati tmexxew mill-Kummissjoni b'konsultazzjoni mal-Kumitat stabbilit mill-Artikolu 133 tat-Trattat u fil-qafas tad-direttivi dwar in-negozjati maħruġa mill-Kunsill.(3) Il-Kummissjoni nnegozjat ma' l-Istati Uniti ta' l-Amerika, il-Membru tal-WTO li għandu interess sostanzjali fil-fornimenti, Ftehim fil-forma ta' Skambju ta' Ittri.(4) Il-Ftehim fil-forma ta' Skambju ta' Ittri bejn il-Komunità Ewropea u l-Istati Uniti ta' l-Amerika għandu għalhekk jiġi approvat.(5) Sabiex jiġi żgurat li l-Ftehim jista' jiġi applikat fl-intier tiegħu mill-1 ta' Jannar 2003 u sakemm jiġi emendat ir-Regolament tal-Kunsill (KEE) Nru 1766/92 tat-30 ta' Ġunju 1992 dwar l-organizzazzjoni komuni tas-suq taċ-ċereali [1], il-Kummissjoni għandha tiġi awtorizzata biex tadotta derogi temporanji minn dak ir-Regolament.(6) Il-miżuri meħtieġa għall-implimentazzjoni ta' din id-deċiżjoni għandhom jiġu addottati skond id-Deċiżjoni tal-Kunsill 1999/468/KE tat-28 ta' Ġunju 1999 li jippresskrivu l-proċeduri għall-eżerċizzju tal-poteri ta' l-implimentazzjoni mogħi lill-Kummissjoni [2],IDDEĊIEDA DAN LI ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u l-Istati Uniti ta' l-Amerika dwar il-modifika tal-konċessjonijiet fir-rigward taċ-cereali msemmija fl-Iskeda KE CXL anness mal-GATT 1994 huwa hawnhekk approvat fl-isem tal-Komunità.It-test ta' dan il-Ftehim huwa anness ma' din id-Deċiżjoni.Artikolu 2Safejn huwa meħtieġ sabiex jippermetti l-applikazzjoni sħiħ ta' dan il-Ftehim mill-1 ta' Jannar 2003, il-Kummissjoni tista' tidderoga mir-Regolament (KEE) Nru 1766/92, skond il-proċeduri msemmija fl-Artikolu 3(2) ta' din id-Deċiżjoni, sakemm dak ir-Regolament huwa emendat imma mhux iktar tard mit-30 ta' Ġunju 2003.Artikolu 31. Il-Kummissjoni għandha tiġi megħjuna mill-Kumitat ta' Ġestjoni għaċ-¬ereali mwaqqaf mill-Artikolu 23 tar-Regolament (KEE) Nru 1766/92.2. Fejn issir referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw.Il-perjodu taż-żmien preskritt fl-Artikolu 4(3) tad-Deċiżjoni 1999/468/KE għandu jiġi jkun ta' xahar wieħed.3. Il-Kumitat għandu jadotta r-regoli ta' proċedura tiegħu.Artikolu 4Il-President tal-Kunsill huwa hawnhekk awtorizzat li jinnomina l-persuna li għandha l-poter li tiffirma l-Ftehim sabiex torbot il-Komunità.Magħmul fi Brussel, fid-19 ta' Diċembru 2002.F'isem il-KunsillIl-PresidentM. Fischer Boel[1] ĠU L 181, 01.07.92, p. 21. Ir-Regolament kif l-aħħar emendat mir-Regolament (KE) Nru 1666/2000 (ĠU L 193, 29.07.00, p. 1).[2] ĠU L 184, 17.07.99, p. 23.--------------------------------------------------


title: 2008/371/KE: Deċiżjoni tal-Parlament Ewropew u tal-Kunsill tad- 29 ta’ April 2008 li temenda l-ftehim interistituzzjonali tas- 17 ta’ Mejju 2006 dwar id-dixxiplina baġitarja u l-amministrazzjoni finanzjarja soda fir-rigward tal-qafas finanzjarju plurijennali

text:
               16.5.2008

               MT

               Il-Ġurnal Uffiċjali ta’ l-Unjoni Ewropea

               L 128/8

         DEĊIŻJONI TAL-PARLAMENT EWROPEW U TAL-KUNSILL
   tad-29 ta’ April 2008
   li temenda l-ftehim interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja soda fir-rigward tal-qafas finanzjarju plurijennali
   (2008/371/KE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda (1), u b’mod partikulari l-punt 48 tiegħu,
   Wara li kkunsidraw il-proposta mill-Kummissjoni,
   Billi:

               (1)

               Bħala riżultat tad-dewmien fl-adozzjoni ta’ xi programmi operattivi ta’ l-intestaturi 1b u 2, EUR 2 034 miljun ta’ l-allokazzjoni prevista fil-Fondi Strutturali, għall-Fond ta’ Koeżjoni, ta’ l-Iżvilupp Rurali u għall-Fond Ewropew għas-Sajd ma setgħux jiġu impenjati fis-sena 2007 u lanqas jiġu trasferiti għas-sena 2008. Taħt il-paragrafu 48 tal-Ftehim Interistituzzjonali, dan l-ammont għandu jiġi trasferit għas-snin finanzjarji ta’ wara billi jiżdiedu l-limiti ta’ l-infiq korrispondenti għall-approprijazzjonijiet ta’ impenn.

               (2)

               L-Anness I tal-Ftehima Interistituzzjonali dwar id-dixxiplina baġitarja u l-amministrazzjoni finanzjarja soda għalhekk għandha tiġi emendata (2),

         KIEN DEĊIŻ KIF ĠEJ:
   Artikolu Uniku
   L-Anness I tal-Ftehim Interistituzzjonali dwar id-dixxiplina baġitarja u l-amministrazzjoni finanzjarja soda huwa ssostitwit mill-Anness ta’ din id-Deċiżjoni.

      Magħmula fi Brussell, 29 ta’ April 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         D. RUPEL

      (1)  ĠU C 139, 14.6.2006, p. 1. Ftehima kif emendata bid-Deċiżjoni 2008/29/KE tal-Parlament Ewropew u tal-Kunsill (ĠU L 6, 10.1.2008, p. 7).

      (2)  Għal dan l-iskop, iċ-ċifri bil-prezzijiet attwali huma maqluba għall-prezzijiet ta’ l-2004.

      ANNESS
      Qafas finanzjarju 2007-2013

                  (EUR miljuni – prezzijiet kostanti ta’ l-2004)

                  Approprijazzjonijiet ta’ impenn

                  2007

                  2008

                  2009

                  2010

                  2011

                  2012

                  2013

                  Total 2007-2013

                              1.

                              Tkabbir sostenibbli

                     50 865

                     53 262

                     54 071

                     54 860

                     55 400

                     56 866

                     58 256

                     383 580

                              1a

                              Kompetittività għat-Tkabbir u għall-Impjieġ

                  8 404

                  9 595

                  10 209

                  11 000

                  11 306

                  12 122

                  12 914

                  75 550

                              1b

                              Koeżjoni għat-Tkabbir u għall-Impjieg

                  42 461

                  43 667

                  43 862

                  43 860

                  44 094

                  44 744

                  45 342

                  308 030

                              2.

                              Preservazzjoni u Ġestjoni tar-Riżorsi Naturali

                     51 962

                     54 685

                     54 017

                     53 379

                     52 528

                     51 901

                     51 284

                     369 756

                  li minnhom: infiq relatat mas-suq u ħlasijiet diretti

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Ċittadinanza, libertà, sigurtà u ġustizzja

                     1 199

                     1 258

                     1 380

                     1 503

                     1 645

                     1 797

                     1 988

                     10 770

                              3a

                              Libertà, sigurtà u ġustizzja

                  600

                  690

                  790

                  910

                  1 050

                  1 200

                  1 390

                  6 630

                              3b

                              Ċittadinanza

                  599

                  568

                  590

                  593

                  595

                  597

                  598

                  4 140

                              4.

                              L-UE bħala parteċipanta globali

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Amministrazzjoni
                               (1)

                     6 633

                     6 818

                     6 973

                     7 111

                     7 255

                     7 400

                     7 610

                     49 800

                              6.

                              Kumpensazzjonijiet

                     419

                     191

                     190

                     800

                  Total approprjazzjonijiet ta’ impenn

                  117 277

                  122 683

                  123 370

                  123 862

                  124 167

                  125 643

                  127 167

                  864 169

                  bħala persentaġġ tal-GNI

                  1,08  %

                  1,09  %

                  1,07  %

                  1,05  %

                  1,03  %

                  1,02  %

                  1,01  %

                  1,048  %

                  Total approprjazzjonijiet ta’ ħlas

                  115 142

                  119 805

                  112 182

                  118 549

                  116 178

                  119 659

                  119 161

                  820 676

                  bħala persentaġġ tal-GNI

                  1,06  %

                  1,06  %

                  0,97  %

                  1,00  %

                  0,97  %

                  0,97  %

                  0,95  %

                  1,00  %

                  Marġni disponibbli

                  0,18  %

                  0,18  %

                  0,27  %

                  0,24  %

                  0,27  %

                  0,27  %

                  0,29  %

                  0,24  %

                  Limitu tar-Riżorsi Proprji bħala persentaġġ tal-GNI

                  1,24  %

                  1,24  %

                  1,24  %

                  1,24  %

                  1,24  %

                  1,24  %

                  1,24  %

                  1,24  %

         (1)  In-nefqa għall-pensjonijiet inkluża taħt din l-intestatura hija kkalkulata b’mod nett mill-kontribuzzjonijiet ta’ l-istaff għall-iskema rilevanti, fil-limitu ta’ EUR 500 miljun bil-prezzijiet ta’ l-2004 għall-perjodu 2007-2013.


title: Deċiżjoni tal-Kunsill ta' l- 4 ta' Ottubru 2004 li taħtar membru Estonjan u membru supplenti Estonjan tal-Kumitat tar-Reġjuni

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               107

         DEĊIŻJONI TAL-KUNSILL
   ta' l-4 ta' Ottubru 2004
   li taħtar membru Estonjan u membru supplenti Estonjan tal-Kumitat tar-Reġjuni
   (2004/771/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Estonjan,
   Billi:

               (1)

               fit-22 ta’ Jannar 2002 (1) il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni,

               (2)

               sar vakanti post ta’ membru tal-Kumitat tar-Reġjuni wara r-riżenja tas-Sinjur Tönis KÕIV, notifikata lill-Kunsill fit-12 ta’ Lulju 2004, u sar vakanti post ta’ membru supplenti tal-Kumitat tar-Reġjuni wara n-nomina tas-Sinjur Margus LEPIK biex ikun membru sħiħ,

         IDDEĊIEDA KIF ĠEJ:
   Artikolu Uniku

               (a)

               Is-Sinjur Margus LEPIK,
               Sindku ta' Valga,
               huwa b’dan maħtur bħala membru minflok is-Sinjur Tönis KÕIV;

               (b)

               Is-Sinjur Väino HALLIKMÄGI,
               Sindku ta' Pärnu,
               huwa b’dan maħtur bħala membru supplenti minflok is-Sinjur Margus LEPIK,

         għall-bqija tal-mandat tagħhom, li jkompli sal-25 ta’ Jannar 2006.

      Magħmula fi Brussel, nhar l-4 ta' Ottubru.

            Għall-Kunsill

            Il-President

         A. J. de GEUS

      (1)  ĠU L 24, 26.1.2002, p. 38.


title: 2009/352/KE: Deċiżjoni tal-Kunsill tat- 23 ta’ April 2009 li taħtar membru Ġermaniż fil-Kumitat tar-Reġjuni

text:
               30.4.2009

               MT

               Il-Ġurnal Uffiċjali tal-Unjoni Ewropea

               L 109/40

         DEĊIŻJONI TAL-KUNSILL
   tat-23 ta’ April 2009
   li taħtar membru Ġermaniż fil-Kumitat tar-Reġjuni
   (2009/352/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               Fl-24 ta’ Jannar 2006 il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur Volker HOFF sar vakanti siġġu ta’ membru fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Huwa b’dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sinjura Nicola BEER, Staatssekretärin für Europa, Hessisches Ministerium der Justiz, für Integration und Europa.
   Artikolu 2
   Din id-Deċiżjoni għandu jkollha effett mill-jum tal-adozzjoni tagħha.

      Magħmul fil-Lussemburgu, 23 ta’ April 2009.

            Għall-Kunsill

            Il-President

         P. GANDALOVIČ

      (1)  ĠU L 56, 25.2.2006, p. 75.